text: Smørgrød.
  ¾ pund (75 O.) smør smeltes, deri bages 1 pund hvedemel, indtil det godt slipper fra skeen; lidt efter lidt kommes ¾ potter kogende vand derpå, således at grøden koger godt imellem hver gang, den spædes, og under stærk omrøring, at den ikke bliver klumpet. Den bliver meget tynd efter dette kvantum, men den stivner ved anretningen, som må ske, såsnart den er kogt; salt tilsidst. Til 8 à 9 personer.